Crkva svetog Preobraženja u Sarajevu

Crkva svetog Preobraženja jedina je pravoslavna crkva u općini Novo Sarajevo.

Crkvu, odnosno hram, projektirao je Aleksandar Deroko, a sagrađena je 1940. Osvećena je 8. septembra iste godine.

Projekt crkve prvobitno je bio namijenjen za Split, ali igrom slučaja crkva je sagrađena u Sarajevu. Zbog toga crkva ima izgled poput bogomolja na jadranskom primorju.http://www.fildzanviska.ba/clanak_381.htm

Od kraja rata do 2016. desilo se više od 40 napada na ovu crkvu. Većina napada ostala je neriješena, a počinioci su prošli nekažnjeno.

Dio ove crkve zapaljen je 21. augusta 2016. Požar je izazvao beskućnik Nedeljko Dragaš, koga je policija našla i privela na saslušanje. Sva dešavanja snimile su nadzorne kamere. Nije bilo povrijeđenih. Protiv počinioca je otvorena istraga. Crkva je i ranije bila na meti pljačkaša, a 2016. u dva navrata iz nje su ukradene ikone.http://www.rts.rs/page/stories/ci/story/3/region/2426059/zapaljena-pravoslavna-crkva-u-sarajevu.html

 Također pogledajte 
 Saborna crkva u Sarajevu

 Reference 

Kategorija:Srpske pravoslavne crkve u Sarajevu
Kategorija:Srpske pravoslavne crkve u Bosni i Hercegovini
Kategorija:1940. u arhitekturi